Nike Full Zip Hoodie 4-6y - Clement
Full Zip Hoodie 4-6y
NIK-36E403-042 / NIK-36E403-042
Full Zip Hoodie 4-6y NIK-36E403-042 NIK-36E403-042 $43.99
You're reviewing:Full Zip Hoodie 4-6y
Nike Trophy Short 4-6y
Nike Dot Print Dress 4-6y
Nike Dri-Fit Tempo Short 4-6y
Nike Nike Air Modern Long Sleeve T-Shirt 4-6y Kinders dribbel na beter toekoms | News24
Lydia Tsoone (polisiebeampte in uniform) en Simon Koopman ( polisiebeampte in rooi baadjie) help om kinders se sokkervaardighede op te skerp. Foto: Christiaan Cloete
Die Oppenheimertuin in Kimberley helder elke Dinsdag en Donderdag tussen 15:30 en 17:30 op wanneer polisiebeamptes van die Transvaalweg-polisiekantoor en plaaslike sokkerlegendes kragte saamsnoer om aan sowat 50 straatkinders van Kimberley se middestad sokkervaardighede te leer.
Volgens prof. Yunus Ballim, vise-kanselier van die Sol Plaatje-Universiteit (SPU), wat by die projek betrokke is, is die projek daarop gemik om straatkinders aan te moedig om na skuilings vir haweloses en terug skool toe te gaan.
Die projek word deur die SPU gedryf en deur die polisie, plaaslike sokkerlegendes en die Noord-Kaapse departement van maatskaplike ontwikkeling ondersteun. Norman Smith (34), ’n plaaslike sokkerlegende van Green­point in Kimberley, wat onder meer al vir Louisvale Pirates, Golden Arrows, Thanda Royal Zulu, Supersport United, Maritzburg United, Jomo Cosmos, United FC en Bafana Bafana uitgedraf het, is een van die professionele sokkerspelers wat met die projek help.
Daniel Tlhageng, wat al vir Golden Arrows, Maritzburg City FC, Basotho Tigers FC en die Bafana Bafana o.23-span gespeel het, asook Thembile Kanono, wat vir Bloemfontein Celtic, Engen Santos en Orlando Pirates uitgedraf het, is ook by die projek betrokke.
Ballim sê die projek is uit besorgdheid oor die welstand van straatkinders in die middestad begin.
“Ons sien die situasie waarin straatkinders hulself as ’n mislukking van die gemeenskap bevind en voel dat die gemeenskap moet optree om die probleem reg te stel,” sê hy.
Ballim, wat destyds vise-kanselier aan die Universiteit van die Witwatersrand was en op die Bidvest-Wits-sokkerklub se raad gedien het, was glo jare gelede by ’n soortgelyke projek in Johannesburg betrokke waar straatkinders van Hillbrow betrek is in ’n poging om hul lewe te verander.
Hy het dit goedgedink om ’n soortgelyke projek in Kimberley te begin.
“Ons sien hierdie projek as ’n proeflopie. Indien dit suksesvol is, kan dit ook elders in die Noord-Kaap gebruik word om ’n verskil te maak,” sê Ballim.
Volgens Ballim is die doel van die projek om hegter bande tussen straatkinders en die polisie te smee en om die kinders lewensvaardighede aan te leer.
“Ons moedig terselfdertyd ook studente van die Sol Plaatje-Universiteit aan om betrokke te raak by die projek en ’n mentorskaprol aan te neem.
“ ’n Dosent aan die universiteit wat in sielkunde spesialiseer en ’n nagraadse sielkundestudent het met ’n monitering- en evalueringsnavorsingprojek begin wat die uitwerking wat die projek op straatkinders het, sal meet,” sê Ballim.
Sewe polisiebeamptes van die Transvaalweg-polisiekantoor in Phakamile Mabijaweg help om die kinders se sokkervaardighede te ontwikkel.
Volgens Brenda Mafunisa van BrenMauza Holdings, ’n plaaslike kommunikasiemaatskappy in Kimberley wat by die projek betrokke is, is die kinders van verskeie buurte in Kimberley afkomstig, insluitend die middestad, Greenpoint, Beaconsfield en Roodepan.